Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: „A Magyar Köztársaság független demokratikus jogállam.” Az Alkotmánybíróság az 56/1991. (XI. 8.) AB határozatával megállapította: „A jogállamiság egyik alapvetõ
Paragraph Index: 233

1991. 454, 456.) A választójog az Alkotmány 70. § (1) bekezdésében foglalt alapvetõ jog. Ennek az alapvetõ jognak a gyakorlását, illetve az annak alapján megválasztott testületek mûködését akadályozza az, ha a törvényalkotó nem határozza meg az idõközi választások kitûzésének idõpontját. Az Alkotmány 2. § (1) bekezdésében meghatározott demokratikus jogállam kiszámítható módon mûködõ választási rendszert igényel. A kiszámítható választási rendszer feltételezi azt, hogy az idõközi választás megtartására az országgyûlési egyéni mandátum betöltése érdekében sor kerüljön. Az idõközi választás megtartása nem lehet az idõközi választás kitûzésére jogosult OVB szabad mérlegelésének tárgya. Ezért az idõközi választás kitûzésére vonatkozó határidõ törvényi meghatározása szükséges. Ezen túlmenõen az Alkotmány 2. § (2) bekezdése szerint a Magyar Köztársaságban minden hatalom a népé, amely a népszuverenitást elsõsorban választott képviselõi útján gyakorolja. Az egyéni választókerületi megbízatás megszûnése esetén azonban az adott választókerület képviselet nélkül maradhat az Országgyûlésben, s — a hatályos szabályozás szerint — megtörténhet, hogy a megbízatás betöltésére ésszerû és indokolt határidõn belül nem kerül sor. Amennyiben valamely rendkívüli esemény folytán jelentõs számban üresednének meg az egyéni választókerületi megbízatások, akkor annak alapján az Országgyûlés mûködõképessége, határozatképessége is veszélybe kerülhet. A törvényhozónak meg kell tehát teremtenie azokat a feltételeket, amelyek szükségesek ahhoz, hogy az egyéni választókerületi képviselõi mandátum konkrét határidõn belül ismét betöltésre kerülhessen, és ezáltal az adott egyéni választókerület vonatkozásában is teljes körben érvényesülhessen az Alkotmány 2. § (2) bekezdésének a rendelkezése. Az Alkotmánybíróság ezért megállapította: mulasztásban megnyilvánuló alkotmányellenesség áll fenn annak folytán, hogy az Országgyûlés nem határozta meg az egyéni választókerületi országgyûlési képviselõk megbízatásának megszûnésével összefüggésben az idõközi választás kitûzésének határidejét. Az Alkotmánybíróság a hiány pótlására a rendelkezõ részben megállapított határidõn belül kötelezte a törvényhozót. Mivel az Alkotmánybíróság a mulasztásban megnyilvánuló alkotmányellenességet a fentiek alapján már megállapította, a jogalkotó mulasztásának az Alkotmány 70. §

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes